Tallinna Politseiprefektuur

Tallinna Politseiprefektuur oli Eesti Politsei territoriaalne politseiprefektuur, mis tegutses aastatel 1990–2003. 

Põhimääruse järgi oli Tallinna Politseiprefektuuri tööpiirkond Tallinna linna territoorium ning Tallinna sadama akvatooriumis olevad laevad.

Tallinna Politseiprefektuuri prefektid
Politseiprefektuuri juhtis politseiprefekt. Politseiprefekt, politsei abiprefekt, majandus-, kriminaal-, väli- ja liikluspolitsei komissar ja territoriaalsete politseijaoskondade komissarid moodustasid politseiprefektuuri juhtkonna.
Raik Saart, 1. märts 1990 – 8. detsember 1992, Tallinna Politseiprefektuuri politseiprefekt
Sergei Kozlov, Tallinna Politseiprefektuuri abiprefekt
Aarne Kass, Tallinna Politseiprefektuuri abiprefekt
Ralf Palo, 8. detsember 1992 – 26. aprill 1994
Aadu Luberg, 19. mai 1994 – 12. veebruar 1996, Tallinna Politseiprefektuuri politseiprefekt
Jaan Valtna,  Tallinna Politseiprefektuuri abiprefekt
Urmas Piir, – september 1995  Tallinna Politseiprefektuuri abiprefekt
Kalle Klandorf, september 1995 – 16. oktoober 1995,  Tallinna Politseiprefektuuri abiprefekt
Aivar Toompere, 5. märts 1996 – 25. juuli 1997, Tallinna politseiprefektuuri abiprefekt politseiprefekti ülesannetes ja Tallinna Politseiprefektuuri politseiprefekt
Peeter Šults, 1. november 1995 – 28. veebruar 1998,  Tallinna Politseiprefektuuri abiprefekt
Udo Rehkalt, – 31. jaanuar 1997Tallinna Politseiprefektuuri abiprefekt
Peet Kall, 29. juuli 1997 –	10. november 1997, Tallinna Politseiprefektuuri politseiprefekti kt.
Helmut Paabo, 28. jaanuar 1998 – 19. detsember 1999, Politseiameti peadirektori asetäitja Tallinna PP-s, politseipeadirektori asetäitja Tallinna Politseiprefektuuris
Mati Erik, 1. märts 1998 – , Tallinna Politseiprefektuuri politseiprefekt
Kalle Klandorf, 1998–2000 Tallinna Politseiprefektuuri abiprefekt
Jüri Kasesalu,	20. detsember 1999	– 14. veebruar 2002, Politseipeadirektori asetäitja Tallinna PP	
Kalle Laanet, 16. veebruar 2002 – 31. detsember 2003.
Kalle Klandorf, 2002–2004 Tallinna Politseiprefektuuri abiprefekt
Peeter Moora, 2002–2003 Tallinna Politseiprefektuuri abiprefekt

Tallinna Politseiprefektuuri struktuuriüksused

Tallinna PP funktsionaalsed üksused
1990. aasta Politseiprefektuuri põhimääruse kohaselt olid politseiprefektuuris järgmised teenistused ja üksused: kriminaal-, majandus-, väli- ning liikluspolitsei-, korrapidamis-, teabe- ja majandusteenistus, kantselei, raamatupidamine, kaadrigrupp, sidegrupp ja arestimaja.

Kriminaalpolitsei ülesandeks oli kuritegude tõkestamine, toimepandud kuritegude juurdlemine ja avastamine teenindataval territooriumil. 
Majanduspolitsei ülesandeks oli tõkestada kuritegevust majandussfääris, toimepandud majanduskuritegude väljaselgitamine ning juurdlemine.
Välipolitsei ülesandeks oli vajaliku korra ja ühiskondliku julgeoleku kindlustamine teenindataval territooriumil.
Liikluspolitsei ülesandeks oli liikluseeskirjade täitmise tagamine prefektuuri teenistuspiirkonnas.
Korrapidamisteenistuse ülesandeks oli ööpäevaringne teabe vastuvõtmine õiguserikkumiste kohta ning sellele adekvaatse politseipoolse reageeringu korraldamine.
Teabeteenistuse ülesandeks oli politseiteenistuste varustamine neile vajalike andmetega ja kriminaalregistri pidamine prefektuuri ulatuses.
Kaadriteenistuse ülesandeks oli politsei kaadrialase töö korraldamine prefektuuris. Majandusteenistuse ülesandeks oli politseiprefektuuri tegevuse materiaal-tehniline kindlustamine oma pädevuse piires.
Politseiprefektuuri juures asunud valvepolitsei allüksuste ülesandeks oli vastavalt sõlmitud lepingutele vara (isikute) puutumatuse tagamine, kohene reageerimine valvatavatelt objektidelt saabuvatele häiresignaalidele ning kurjategijate ja teiste õiguserikkujate kinnipidamine patrullmarsruutidel.

Tallinna Politseiprefektuuri funktsionaalsed struktuuriüksused olid:
 kriminaalosakond,; Tallinna politseiprefektuuri kriminaalosakonna politseidirektor: Einar Suimets (1999 –2002)
 korrakaitseosakond;
 liiklusjärelevalve osakond;
 personalitalitus;
 haldusosakond;
 infotehnoloogia- ja teabetalitus;
 raamatupidamistalitus;
 avalike suhete ja pressitalitus.

Tallinna Politseiprefektuuri territoriaalsed struktuuriüksused olid politseiosakonnad.

Tallinna Politseiprefektuuri territoriaaljaoskonnad
 Tallinna Politseiprefektuuri Kesklinna Politseijaoskond, Pärnu maantee 11, Tallinn;
 Tallinna Politseiprefektuuri Vanalinna Politseijaoskond, Wismari tänav 13, Tallinn;
 Tallinna Politseiprefektuuri Mustamäe Politseijaoskond, Mustamäe tee 134, Tallinn;
 Tallinna Politseiprefektuuri Nõmme Politseijaoskond, Pärnu maantee 291, Tallinn;
 Tallinna Politseiprefektuuri Lasnamäe Politseijaoskond, Punane tänav Vikerlase tänav 13, Tallinn;
 Tallinna Politseiprefektuuri Kopli Politseijaoskond, Erika tänav 15, Tallinn;
 Tallinna Politseiprefektuuri Kadrioru Politseijaoskond, Lubja tänav 6, Tallinn;
 Tallinna Politseiprefektuuri Õismäe Politseijaoskond, Ehitajate tee 109a, Tallinn;
 Tallinna Politseiprefektuuri Lilleküla Politseijaoskond, Villardi tänav 23, Tallinn;
 Tallinna Politseiprefektuuri Sadama Politseijaoskond, Sadama tänav, Tallinn (moodustati 1993. aasta jaanuaris, 1. komissar Vladimir Falkenberg);
 Tallinna Politseiprefektuuri Lennujaama Politseijaoskond, Lennujaama tee 12, Tallinn (moodustati 1993. aasta jaanuaris, 1. komissar Valdur Mitt).

1996. aasta Tallinna politseiprefektuuri uue põhimääruse kohaselt loodi linna neli suurt osakonda ja hulk konstaablipunkte.

 Kesklinna politseiosakond (Pärnu maantee 11), politseiosakonna tööpiirkond oli: Kesklinna linnaosa haldusterritoorium, v.a see osa haldusterritooriumist, mis kuulub Ida politseiosakonna tööpiirkonda;
 Lõuna politseiosakond (Rahumäe tee 6/1), politseiosakonna tööpiirkond oli: Kristiine, Nõmme ja Mustamäe linnaosa haldusterritoorium;
 Ida politseiosakond, politseiosakonna tööpiirkond oli: Lasnamäe ja Pirita linnaosa haldusterritoorium; Kesklinna linnaosa Mõigu asumi territoorium; Kesklinna linnaosa haldusterritooriumi osa (Kadrioru ja Lauluväljaku piirkond), mille piir algab merest ja läheb mööda Jaan Poska tänava pikenduse idapoolset serva üle Narva maantee ning mööda Poska tänava idapoolset eralduspiiri kuni Lydia Koidula tänavani. Edasi kulgeb piir mööda Koidula tänava idapoolset eralduspiiri kuni ristumiseni Mäekalda tänavaga, sealt mööda Laagna tee põhjapoolset eralduspiiri üle Gonsiori tänava, mööda Konstantin Türnpu tänava põhjapoolset eralduspiiri ristumiseni Jüri Vilmsi tänavaga. Piir jätkub mööda Vilmsi ja Lubja tänava idapoolset eralduspiiri ristumiseni Tartu maanteega, sealt mööda Tartu maantee kirdepoolset eralduspiiri kuni Lasnamäe tänavani ning mööda Lasnamäe tänava läänepoolset punast joont kuni ristumiseni Narva maantee põhjapoolse punase joonega. Piir läheb mööda Narva maantee põhjapoolset punast joont kuni Mäe tänavani, mööda Mäe tänava idapoolset punast joont kuni Maarjamäe Memoriaali krundi piiripunktini nr 10. Seejärel pöörab piir kagusse ja kulgeb mööda Maarjamäe Memoriaali ida- ja põhjapoolset maakasutuspiiri kuni piiripunktini nr 23. Sealt läheb piir mööda Maarjamäe Memoriaali põhjapoolset maakasutuspiiri pikendust üle Pirita tee kuni kaldajooneni ning piki merekallast piiri alguseni; Tallinna Lennujaama territoorium;
 Põhja politseiosakond (Erika tänav 15), politseiosakonna tööpiirkond oli: Haabersti ja Põhja-Tallinna linnaosa haldusterritoorium.

2004. aasta. 1. jaanuarist moodustati Tallinna Politseiprefektuuri ja Harju Politseiprefektuuri baasil uus politseiprefektuur: Politsei- ja Piirivalveameti Põhja Politseiprefektuur.

Viited

Välislingid
Tallinna Politseiprefektuuri põhimäärus eRTis
Tallinna politsei puhastustules, Prefektuur muutub, Ajude äravool on seiskunud, Kuritegude arv kahaneb, www.postimees.ee, 14. november 1996
Politseiamet
20. sajand Tallinnas